Veiligheidswag in Alberton doodgeskiet | Maroela Media
‘n Veiligheidswag wat vir ‘n subkontrakteur van die Suid-Afrikaanse Nasionale Padagentskap (Sanral) gewerk het, is Vrydagoggend in Alberton doodgeskiet.
Lt.kol. Katlego Mogale, woordvoerder van die polisie, sê die veiligheidswag was omstreeks 4:30 Vrydagoggend besig om patrollie te doen toe hy twee mans langs ‘n kraglyn in Comaraweg gesien het en hulle genader het.
Mogale sê die veiligheidswag het hulle gevra wat doen hulle. “Een van die verdagtes het ‘n vuurwapen uitgeruk, talle skote afgevuur en die veiligheidswag noodlottig gewond.”
Vusi Mona, woordvoerder van Sanral, het die voorval bevestig. “Sanral praat tans met die polisie en die veiligheidskontrakteur oor die omstandighede rakende die voorval.” Mona sê meer besonderhede sal verskaf word sodra die veiligheidswag se naasbestaandes in kennis gestel is.
Alberton polisie Veiligheidswag Australiese brande veroorsaak hernude chaos | Die Vryburger
Australiese brande veroorsaak hernude chaos
November 22, 2019 - Buitelandse nuus
Elektriese kragtoevoer is deur die kragvoorsieners afgeskakel wat duisende mense en minstens 100 skole sonder krag laat en daarom gesluit moes word.
Die kragtoevoer is afgeskakel weens die geweldige risiko dat meer brande en ongelukke kan ontstaan in die oostelike deel van Australië.
Hernude brande het opgevlam in die geteisterde New South Wales en Queensland waar die verwoestende brande nou reeds weke lank duur terwyl geen reën voorspel word wat kan help om die brande te blus nie.
Meer as een miljoen hektaar woud en veld is reeds deur die vlamme verteer, en sowat 300 woonhuise is tot op die grond afgebrand.
Die vuur het Woensdag weer op 50 ander plekke opgespring en met die hittegolf van tot 43 grade Celsius gepaard met droë warm winde, word bestryding ’n moeisame taak.
Vuur bestryders werk van die son soggens opkom tot na middernag in ’n poging om die vlamme te beheer, en dit duur nou reeds weke sonder noemenswaardige afname van die brande.
Die kragvoorsiener was genoodsaak om in die omstandighede ’n bydrae te lewer deur die krag af te skale wat sowat 12,000 kleinte direk raak.